  Анжелика Тихонова корреспондент 20-тӥ тулыспалэ Ижкарысь йӧскалык лыдӟетъюртын (Удмуртской урам, 264-тӥ юрт) «Тӧро сэрег» ӵектос улсын педагогика тодосъя кандидатэн Надежда Ураськинаен пумиськон ортчоз. Со сярысь йӧскалык лыдӟетъюртлэн пресс-службаез ивортэ. Надежда Ураськина - Удмуртиысь калыкез дышетон удысын дано ужась, Россиысь дышетон удысысь дано ужась, Дышетон удысысь йӧскалык ужпумъёсты эскеронъя тодос институтлэн кивалтӥсез луэ. Вань улонэз но ужез нылпи садъёсын но шоръёзо школаосын анай кылэз дышетонэн герӟаськемын. Соин ик пумиськонэз но Анай кыллэн калыккуспо нуналэзлы тупатӥзы. Пумиськонын Надежда Ураськина ас улон сюресэз, нылкышно-тодосчилэн ужан но шутэтскон нуналъёсыз сярысь вералоз Ужрад улсын лыдӟетъюртлэн Йӧскалык но шаертодонъя литературая центрезлэн фондысьтыз книгаосын «Тодосчи, дышетӥсь но адямилыко адями» адӟытон ужалоз. Пумиськон удмурт кылын ортчоз. Отчы вань мылкыд карисьёсты возьмало. Кутсконэз 17 час 30 минутэ. Пыронэз дунтэк. Тегъёс: Мерлык Ижкар Удмуртия удмуртъёс удмурткыл Йӧскалыклыдӟетъюрт  